钦定古今图书集成/理学汇编/学行典/第171卷 > 陆文圭
## 钦定古今图书集成/理学汇编/学行典/第171卷 > 陆文圭

按《元史陆文圭传》：“文圭字子方，江阴人。幼而颖悟，读
书过目成诵，终身不忘，博通经史百家，及天文、地理、
律历、医药、算数之学。宋咸淳初，文圭年十八，以春秋
中乡选。宋亡，隐居城东，学者称之曰‘墙东先生。延祐
设科，有司强之就试，凡一再中乡举。文圭为文，融会
经传，纵横变化，莫测其涯际，东南学者皆宗师之。朝’”
廷数遣使驰币聘之，以老疾不果行。卒，年八十五。